Du skal vælge denne lejlighed, fordi alt er rent og pænt. Man har sin egen private have med overdækket terrasse og hængekøje. Og husets kat kigger måske forbi.
Lejligheden er udstyret med alt, hvad en familie skal bruge. Inklusive spil, shampoo og olie/krydderier til madlavning. Ana havde sågar købt vin, brød, skinke, smør, marmelade og frugt til os, da vi ankom sent fra lufthavnen.
Ana giver meget gerne tip til, hvad man skal se i området.
Vi kan anbefale: Carcavelos Beach, Sintra med Quinta da Regaleira og Pena Palace og Europas vestligste punkt; Kap Roca.
Man skal bruge en bil for at komme rundt i området.
Vi giver hermed vores varmeste anbefalinger til dette sted.